recursal/SuperWikiNEXT-32B huggingface dataset:
**Ruotsin Ateenan-instituutti** (ruots. *Svenska institutet i Athen*, kreik. Σουηδικό Ινστιτούτο Αθηνών, *Souidikó Institoúto Athinón*, *SIA*) on Ruotsin valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista.

Historia
--------

Ruotsin Ateenan-instituutti perustettiin vuonna 1948. Se oli tuolloin seitsemäs Ateenaan perustettu ulkomainen instituutti ja ensimmäinen, joka perustettiin maahan sitten ensimmäisen maailmansodan.

### Johtajat

* Erik Holmberg (1947–1948)
* Åke Åkerström (1948–1956)
* Arne Furumark (1956–1957)
* Paul Åström (1958–1963)
* Carl-Gustaf Styrenius (1963–1971)
* Åke Åkerström (1971–1972)
* Pontus Hellström (1972–1976)
* Robin Hägg (1976–1994)
* Berit Wells (1994–2003)
* Ann-Louise Schallin (2004–2010)
* Arto Penttinen (2010–)

Tilat
-----

Instituutti on toiminut vuodesta 1979 Ateenan keskustassa Makrygiánnin kaupunginosassa sijaitsevassa uusklassisessa rakennuksessa. Paikka on Akropoliin eteläpuolella, lähellä Akropolis-museota ja Suomen Ateenan-instituuttia.

Instituutti ylläpitää lähellä sijaitsevaa Pohjoismaista kirjastoa yhdessä Suomen, Norjan ja Tanskan Ateenan-instituuttien kanssa.

Instituutti omistaa myös huvilan Kavalassa. Se on ruotsalaisten tutkijoiden, taiteilijoiden ja kirjailijoiden käytettävissä.

Tutkimusprojekteja ja kaivauksia
--------------------------------

Asinen muureja. Ruotsalaiset ovat suorittaneet alueella kaivauksia 1920-luvulta lähtien.
Makrakómi, instituutin tutkimuskohde vuodesta 2010.
Instituutti on suorittanut arkeologisia kaivauksia tai kenttätutkimuksia seuraavissa paikoissa:

|  |  |
| --- | --- |
| * Afidna, Attika
* Asea, Arkadia
* Asine, Argolis
* Ágios Ilías, Arkadia
* Bermpáti, Argolis
* Dendrá, Argolis
 | * Kalaureia, Póros
* Kastélli eli minolainen Kydonia, Chaniá, Kreeta
* Makrakómi, Fthiotis
* Málthi, Messenia
* Mideia, Argolis
* Parádeisos, Länsi-Traakia
 |

Lähteet
-------

1. 1 2  The Swedish Institute at Athens - a short historical overview The Swedish Institute at Athens.  Arkistoitu 10.11.2014. Viitattu 3.5.2013.
2. ↑  The house on Mitseon 9 The Swedish Institute at Athens.  Arkistoitu 13.9.2014. Viitattu 3.5.2013.
3. ↑  The Nordic Library at Athens *norlib.gr*. Viitattu 3.5.2013.
4. ↑  The Swedish house in Kavalla The Swedish Institute at Athens.  Arkistoitu 3.5.2013. Viitattu 3.5.2013.

Aiheesta muualla
----------------

* Swedish Institute at Athens (englanniksi) (ruotsiksi)
Yhteysesikunta Roin upseereita tai vastaavia.  
Rovaniemi 5. syyskuuta 1943.  
SA-kuva**Yhteysesikunta Roi** (lyhenne sanoista *YhtERoi*) oli jatkosodan aikainen suomalainen päämajan alainen esikunta, jonka tehtävänä oli pitää yhteyttä Pohjois-Suomessa olevien saksalaisjoukkojen, XX Armeijakunnan esikuntaan (AOK Norwegen). Esikunta oli sijoitettuna saksalaisesikunnan (saks. *Befehlstelle Finland*) yhteyteen Rovaniemelle. Esikunnan päällikkönä toimi eversti Oiva Willamo.

Saksan Norjan armeijan (AOK Norwegen) esikunta oli aloittanut toimintansa Suomessa jo välirauhan aikana 11. kesäkuuta.*selvennä* Saksalaisesikunta oli sijoittunut Rovaniemen lähistölle Ranuan tien varteen Kursunkijärvelle, jonne oli jo syntynyt saksalaisvaruskunta kauttakulkuliikenteen myötä. Esikuntaan oli määrätty Päämajan ja saksalaisille alistetun III Armeijakunnan puolesta kielitaitoisia suomalaisupseereita yhdysupseereiksi. Keskitettyä johtoa varten perustettiin marraskuussa 1941 Päämajan alainen *Yhteysesikunta Roi*, jonka komentajaksi määrättiin jo yhteysupseerina Rovaniemellä toiminut jääkärieversti Oiva Willamo. Roin toimipaikkana oli kauttakulkuasioita hoitaneen päämajan alaisen *Kauttakulkuliikenteen järjestelytoimiston* tilat Lapin rajavartioston esikuntarakennuksessa Korkalovaarassa. Kauttakulkuliikenteen järjestelytoimiston tehtävät ja henkilöstö siirrettiin Roille. Yhteydenpito helpottui kun saksalaisjoukot siirsivät esikuntansa tammikuussa 1942 Kursunkijärveltä Rovaniemen keskuskansakouluun.

Esikunta jakaantui helmikuussa 1942 viiteen toimistoon tehtävien mukaan:

* Toimisto I: Komentoasiat
* II: Operatiiviset asiat
* III: Huoltoasiat
* IV: Talous- ja raha-asiat, hankinnat
* V: Hallinto-, laki,- korvaus- ja sotavankiasiat.

Esikunnan yhteysupseerit toimivat eri yksiköiden esikunnissa, ja neljä heistä Rovaniemellä. XIX Vuoristoarmeijakunnan esikunnassa Petsamossa toimi 19 upseeria, Sallan suunnassa 12 ja Kiestingissä 11. Yhteensä upseereita oli 46 henkeä.

Yhteysesikunta Roi lakkautettiin 14. syyskuuta 1944 Lapin sodan alkaessa. Eversti Willamo ja esikunnan tärkeimmät upseerit määrättiin vasta perustetun Pohjois-Suomen evakuointiesikunnan alaisuuteen sotilasasiantuntijoiksi.

Katso myös
----------

* Saksalainen yhdysesikunta Nord

Lähteet
-------

* Parikka, Petteri: Mikä oli Yhteysesikunta Roi ja mitkä olivat sen tehtävät?.  *Sotaveteraani*, 20.4.2005, 2005. vsk, nro 2, s. 30–31.  Suomen Sotaveteraaniliitto ry. verkkoversio. Viitattu 31.1.2009.
* Rautio, Erkki: *Pohjoiset pakolaiset*. toim. Korteniemi, Tuomo & Vuopio, Mirja. Pello (Jyväskylä): Pohjan väylä Oy (Gummerus), (2004). ISBN 952-5271-22-6.

### Viitteet

1. 1 2 3  Parikka 2005
2. ↑  Rautio 2004, s. 25
**Kasvintuotanto** tarkoittaa erilaisten kasvien viljelyä nautintoaineiksi tai hyödykkeiksi. Kasvintuotannoksi lasketaan yleensä kaikki teollinen kasvintuotanto viljan viljelystä kasvihuonetuotantoon, energiakasvien viljelyyn sekä taimistoviljelyyn. Puuntuotantoa ei varsinaisesti mielletä kasvintuotannoksi, vaikka puut kuuluvat kasvikuntaan. Kasvintuotanto voidaan jakaa avomaatuotannoksi sekä kasvihuonetuotannoksi. Maatalouden alainen kasvintuotanto käsittää viljojen, perunan, öljykasvien sekä rehukasvien tuotannon. Puutarhatuotanto taas käsittää vihannesten, hedelmien sekä marjantuotannon ja koristekasvien tuotannon.

Viime aikoina rehun tuotanto on vähentynyt ja viljan tuotanto lisääntynyt. Puutarhatuotannossa avomaan kasveista eniten viljellään sipulia, porkkanaa, herneitä ja kaalia. Kasvihuonevihanneksista
eniten viljellään tomaattia ja kurkkua ja leikkokukista eniten viljelty on ruusu. Muita kukkakaupoissa myytäviä kukkia tuotetaan myös paljon, kuten ryhmäkasveja, sipulikukkia ja huonekasveja. Kasvintuotantoa valvovat EU:n viranomaisten lisäksi Evira, varsinkin luomutuotantoa.

Katso myös
----------

* Maanviljely
* Hyötypuutarha

Lähteet
-------

1. ↑  KasvintuotantoArkistoitu kopio *mmm.fi, ruokaa ja luonnonvaroja*.  15.5.2011. Maa- ja metsätalousministeriö.  Arkistoitu 12.9.2014. Viitattu 12.9.2014.
2. ↑  Suomen puutarhatuotanto *mmm.fi, ruokaa ja luonnonvaroja*.  15.5.2009. Maa- ja metsätalousministeriö. Viitattu 12.9.2014. [vanhentunut linkki]
3. ↑  KasvitArkistoitu kopio Elintarviketurvallisuusvirasto Evira.  Arkistoitu 12.9.2014. Viitattu 12.9.2014.
**TTEthernet** eli **Time-Triggered Ethernet** on reaaliaikaiseen käyttöön suunnattu Ethernet (IEEE 802.3) -yhteensopiva verkko (SAE AS6802 -standardi). TTEthernetin ennakoitu pääkäyttökohde on turvakriittiset järjestelmät, joiden on toimittava myös vikatilanteen tapahtuessa (yhden tai kahden vian hypoteesit). Nasan MPCV (multi-purpose crew vehicle) ja sen huoltomoduuli, jonka kehittää ESA, käyttävät TTEthernetiä verkkona.

TTEthernetiä on käytetty Orion-aluksen koelennolla vuonna 2014 ja Artemis I -laukaisun yhteydessä on toinen kerta kun TTEthernetiä käytetään avaruudessa. Orion on ensimmäinen, jossa sama verkko välittää sekä kriittistä että vähemmän kriittistä tietoa samassa verkossa, jotka aiemmin ovat olleet täysin tosistaan riippumattomissa verkoissa. Ratkaisulla on tarkoitus pudottaa aluksen kokoa, painoa, kustannuksia sekä virtatarvetta. TTEthernetissä on kaksi ominaisuutta, joita tavallisessa Ethernetissä ei ole: ajoitus, jossa kaikki laitteet ovat synkronoituja ja lähettävät viestejä ennaltamääritellyn vuoron mukaan; sekä vikasietoisuus lähettämällä useiden tasojen kautta yhtäaikaa.

Tutkijat ovat löytäneet keinon, jolla yksittäisellä alhaisen kriittisyyden tasolla toimiva laite voi häiritä kaikilla muilla korkeammilla kriittisyyden tasoilla toimivia laitteita estäen viestien kulkemisen. Nasan edustaja on sanonut, että Nasan ryhmät ovat tietoisia ja ovat ottaneet askeleita ennaltaehkäisemään riskejä avaruusaluksissa.

Lähteet
-------

1. ↑  Time-Triggered Ethernet AS6802 *sae.org*.  9.11.2016. Viitattu 16.11.2022. (englanniksi)
2. 1 2 3  Time-Triggered Ethernet *esa.int*. Viitattu 16.11.2022. (englanniksi)
3. 1 2 3 4 5 6  Dan Goodin: Researchers break security guarantees of TTE networking used in spacecraft *arstechnica.com*.  15.11.2022. Viitattu 16.11.2022. (englanniksi)
4. ↑  PCSPOOF: Compromising the Safety of Time-Triggered Ethernet (PDF) *web.eecs.umich.edu*. Viitattu 17.11.2022. (englanniksi)
Eri sävyisiä hennoja Istanbulilaisessa kaupassa.
**Kasvivärit** ovat kasvien sisältämiä väriaineita. Niitä käytetään tekstiilikuitujen, elintarvikkeiden, hiusten ja ihon värjäämiseen.

Kasvivärejä ovat muun muassa:

* indigo, jota saadaan indigokasvista ja värimorsingosta
* sahrami, jota saadaan maustesahramista
* henna, jota saadaan hennapensaasta.

Suomalaisia kasvivärien lähteitä
--------------------------------

### Keltaiset ja ruskeat

Suomalaisessa värjäysperinteessä on käytetty monia kasveja. Keltaista väriä saadaan suopursusta, keltamatarasta, koiranputkesta, kultapiiskusta, poimulehdestä ja keltasauramosta. Harmaankeltaista väriä saadaan katajanhavuista, kuivuneesta koivun ja lepänkuoresta sekä kuivatusta nokkosesta. Ruskeankeltaisia sävyjä saadaan sipulinkuorista, kanervasta, peitejäkälästä, variksenmarjan varvuista ja korpipaatsaman kuoresta.

### Punaiset

Voimakasta punaista saadaan kelta- ja valkomataran juurista, sinipunaista mustaviinimarjojen ja alunan yhdistelmästä, harmaanpunaista kuusenkävyistä, punakeltaista erilaisista levistä sekä omenapuun ja tuomen kuoresta.

### Vihreät

Kirkkaan vihreää väriä saadaan katajanmarjoista yhdessä salmiakin, espanjanvihreän (keinotekoinen kuparin ja happohöyryjen avulla saatava pigmentti) ja kuparisulfaatin kanssa. Vihreänkeltaisia sävyjä tuottavat tuomen lehdet ja marjat, rantakukka yhdessä bromihappoisen kalin kanssa, katkerotatar, pietaryrtti ja ruiskaunokki. Oliivinvihreää saadaan ainakin piennarkaunokista ja saarnen kuoresta, harmaanvihreää niittysuolaheinästä. Punasipulin kuorista saadaan yllättäen havunvihreää väriä.

Katso myös
----------

* Kasvivärjäys
* Sienivärjäys

Lähteet
-------

* Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6

### Viitteet

1. 1 2  Rantala 1993, s. 382
2. 1 2 3  Hannula, Mandi & Wiherheimo, Alli (toim.): "Kotiteollisuuden raaka-aineet", *Emännän tietokirja II, uudistettu laitos, Katto–Nauris*, s. 773. WSOY, 1953.
3. ↑  Syvää makua punasipulista *Kasvistieto Oy*. Viitattu 2.2.2022.
**Aléxandros Papágos** (kreik. Αλέξανδρος Παπάγος; 9. joulukuuta 1883 Ateena – 4. lokakuuta 1955 Ateena) oli kreikkalainen sotilas, joka johti Kreikan armeijaa toisessa maailmansodassa 1940–1941 sekä hallituksen joukkoja Kreikan sisällissodan loppuvaiheessa 1949. Myöhemmin hän siirtyi politiikkaan ja toimi Kreikan pääministerinä vuosina 1952–1955.

Papágos aloitti palveluksensa Kreikan armeijassa vuonna 1906 ja osallistui Balkanin sotiin vuosina 1912–1913 sekä Kreikan Turkin-sotaretkeen 1919–1922. Hänet ylennettiin kenraalimajuriksi vuonna 1927 ja hänestä tuli vuonna 1935 sotaministeri ja 1936 yleisesikunnan päällikkö. Italian hyökätessä Kreikkaan lokakuussa 1940 Papágoksesta tehtiin ylipäällikkö ja hän johti menestyksekästä puolustustaistelua, jonka tuloksena Italian joukot pakotettiin perääntymään Albanian puolelle. Kreikan puolustus kuitenkin murtui nopeasti Saksan hyökättyä huhtikuussa 1941 ja antautumisen jälkeen Papágos jäi saksalaisten vangiksi. Liittoutuneet vapauttivat hänet saksalaisten vankileiriltä vasta aivan toisen maailmansodan viimeisinä päivinä.

Papágos palasi maailmansodan jälkeen Kreikan armeijaan ja johti sotilasoperaatioita sissisotaa käyneitä kommunisteja vastaan. Hänet ylennettiin sotamarsalkaksi vuonna 1949. Papágos erosi ylipäällikön tehtävistä toukokuussa 1951 ja perusti Kreikkalainen kansankokous (*Ellinikós Synagermós*) -nimisen puolueen, josta tuli nopeasti Kreikan suurin puolue. Papágos nautti suurta henkilökohtaista kansansuosiota ja marraskuun 1952 parlamenttivaaleissa saavutetun ratkaisevan voiton jälkeen kohosi pääministeriksi. Hän kuoli virassa ollessaan kolme vuotta myöhemmin. 

Aléxandros Papágoksen isä oli kenraalimajuri Leonídas Papágos. Papágoksen mukaan on nimetty Ateenan esikaupunki Papágou.

Lähteet
-------

1. 1 2 3  Alexandros Papagos (englanniksi) *Encyclopædia Britannica Online Academic Edition*. Viitattu 25.5.2013.
2. ↑  Marsalkka Papagos kuollut Kreikalle kriittisenä ajankohtana.  *Helsingin Sanomat*, 6.10.1955, s. 16. HS Aikakone (vain tilaajille). Viitattu 6.11.2020.

Aiheesta muualla
----------------

* Kuvia tai muita tiedostoja aiheesta **Aléxandros Papágos** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Kreikka

 |
|  |
| Henkilöt | 
* Deutsche Biographie

 |
|  |
| Muut | 
* NARA
* SNAC
* IdRef

 |

 |
Asunnan työväenyhdistyksen työväentalo 1910-luvulla.
Asunnan työväenyhdistyksen työväentalo 12.5.1955
**Keuruun Asunnan työväentalo** on Keuruulla Asunnan kylässä aseman lähellä sijaitseva työväentalo, joka on rakennushistoriallisesti arvokas. Se edustaa keskisuomalaista työväentalorakentamiselle ominaista rakennustyyppiä.

Vuodesta 1999 talo on kuulunut Pohjantähden Työväen Retkeilijät ry:lle. Taloa vuokrataan myös ulkopuolisille.

Historia
--------

Keuruun Asunnan Työväenyhdistys on perustettu 1905. Yhdistyksen perustajina olivat ratatyöläiset ja lähiseudun torpparit. Tontti ostettiin vuonna 1909 Ahlgrénilta, mutta se erotettiin vasta vuonna 1912. Työväentalo rakennettiin talkoilla ja keräyksillä saadulla materiaalilla.
Sisällissodan aikana vuonna 1918 talossa on ollut majoitettuna vankeja. Narikka ja ravintola ovat olleet alun perin talon päädyssä salin yhteydessä. Vuonna 1956 taloa on laajennettu, ja samassa yhteydessä myös talon ulkonäkö on muuttunut. Vasempaan kulmaan rakennettiin varauloskäynti.

Toiminnan hiljentymisen ja yhdistyksen velkaantumisen vuoksi talo myytiin pakkohuutokaupalla pankille. Pankki myi talon edelleen yksityiselle henkilölle. Vuonna 1980 työväentalo on ollut Keuruun kirkonkylän työväenyhdistyksen omistuksessa, ja sitä on kunnostettu.

Rakennus
--------

Työväentalo on osittain hirsi- ja osittain lautarunkoinen satulakattoinen rakennus. Perusta on harmaakivestä ja betonista. Katteena on huopa. Rakennuksessa oli päädyssä jiiri, joka on vuonna 1956 tehdyssä remontissa hävitetty. Talossa on juhlasali näyttämöineen, ravintola, keittiö, eteinen ja vahtimestarin asunto. Pihapiirissä on vanha hirsimökki, jonne on tehty putka vuonna 1938, ja vuonna 1945 siihen on tehty sauna.

Lähteet
-------

1. 1 2 3 4 5 6 7  Andersson, Päivi: *Työväentalot Keski-Suomessa, inventointi*. Museoviraston raportti. Museovirasto, 1979. Teoksen verkkoversio.
2. ↑  Leskelä, Anssi: *SDP:n työväentalot*. Työväen Sivistysliitto, 2018.
Soisalon Liikenteen linja-auto saapumassa Jyväskylän linja-autoasemalle.
**Soisalon Liikenne Oy** on suomalainen linja-autoalan perheyritys joka perustettiin 21. maaliskuuta 1995. Yrityksen perusti Mikko Nissinen. 

Päätoimipaikka sijaitsee Varkaudessa, jossa toimivat päävarikko, toimisto, korjaamotilat ja pesutilat.

Reitit
------

Soisalon Liikenteen liikennöintitarjontaan kuuluu seutu- ja lähiliikenne, paikallisliikenne, pikavuoro-, vakiovuoro- ja tilausajoliikenne. Myös tapahtumakuljetukset.

Soisalon Liikenteellä on yli 40 linja-autoa, joihin kuuluu kaukoliikenne-, paikallisliikenne- ja palveluliikenneautot. Soisalon Liikenne liikennöi paikallisliikennettä Mikkelissä ja Pieksämäellä, sekä neljää seutulinjaa Lappeenrannan joukkoliikenteessä. 

Kaukoliikenteenreitit (kesä 2021):

* Helsinki - Kuopio
* Helsinki - Mikkeli
* Jyväskylä - Varkaus - Joensuu
* Jyväskylä - Mikkeli - Lappeenranta
* Jyväskylä - Varkaus - Savonlinna
* Joutsa - Jyväskylä
* Parikkala - Savonlinna
* Savonlinna - Puumala
* Jyväskylä - Lievestuore - Hankasalmi

Lähteet
-------

1. ↑  Yritys – Soisalon Liikenne *soisalonliikenne.com*. Viitattu 16.7.2021.
2. ↑  Kaukoliikenne – Soisalon Liikenne *soisalonliikenne.com*.  Arkistoitu 16.7.2021. Viitattu 16.7.2021.
**Soittakaa Paranoid!** on Suomessa suosituksi tullut humoristisessa mielessä rock- tai pop-konsertissa esiintyjälle huudettava toivomus soittaa heavy metal -yhtye Black Sabbathin kappale "Paranoid". Huudosta on tullut vitsi sen takia, että pyyntöä on alettu esittää niin usein ja hyvin erilaisille esiintyjille.

Vastaavasti Yhdysvalloissa Lynyrd Skynyrd -yhtyeen kappaleen "Free Bird" toivomisesta on muodostunut rock-klisee. Ruotsissa puolestaan vastaavassa merkityksessä on käytetty "spela Shoreline" -huudahdusta.

WikiRock-yhtye julkaisi 2018 kappaleen nimeltä Soittakaa Paranoid!. Tumppi Varonen & Problems -yhtye julkaisi kappaleen nimeltä Soita Paranoid vuonna 2019.

Tarinoita huudon alkuperästä
----------------------------

Huudon on arveltu olevan alun perin Tampereen musiikkisisäpiirin vitsi, koska se esiintyy 1980-luvun alkupuolen *Pahkasika*-lehdissä sekä Alivaltiosihteeri-orkesterin radiosketseissä – sekä *Pahkasika* että Alivaltiosihteeri ovat Tampereelta. Myöhemmin huutoon on viitattu esimerkiksi rock-lehti *Soundin* sarjakuvissa. Huudon isäksi onkin usein mainittu lehden sarjakuvapiirtäjä ja rock-toimittaja Juho Juntunen, jolla oli tapana huudella "Soittakaa Paranoid" erilaisten yhtyeiden konserteissa.

Eräs tarina kertoo huudon syntyneen seuraavasti: 

> »Tamperelainen tatuointiliikkeenpitäjä ja maineikas *Soundi*-lehden rocktoimittaja Juho Juntunen oli 1980- ja 1990-luvun taitteessa käymässä prätkäjengin kokoontumisessa Daytonassa Floridassa yhdessä ruoveteläisen Iivu Asunta -nimisen tatuoijan kanssa. He dokailivat illalla suomalaisten prätkäjätkien kanssa hienon hotellin ala-aulassa, jossa vanha mies pimputti pianoa ja musta naislaulaja esitti jazzin ikivihreitä. Se kävi ennen pitkää Juholle ja Iivulle sietämättömäksi ja jompikumpi heistä – luultavimmin Juntunen – keksi huutaa naislaulajalle suomeksi: "Soita Paranoidi!" Se herätti suurta hilpeyttä paikalla olleissa suomalaisissa ja huutoa jatkettiin. Laulaja oli tietenkin täysin ulalla. Suomeen palattuaan Juho Juntunen jatkoi prätkäjätkien kanssa liikkuessaan "Soittakaa Paranoid!" -huutelua baareissa ja bändikeikoilla.»   
> ()
> 
> 

"Soittakaa Paranoid" -huutoa kuultiin konserteissa kuitenkin jo 1980-luvun alussa.

Lähteet
-------

1. ↑  Fry, Jason: Rock's Oldest Joke: Yelling 'Freebird!' In a Crowded Theater *The Wall Street Journal Online*.  17.3.2005.  Arkistoitu 12.10.2007. Viitattu 5.11.2007. (englanniksi)
2. ↑  Fredrik Strage: Fredrik Strage: Nu brölar man "spela Shoreline" på fotbollsmatcher och demonstrationer *Dagens Nyheter*.  28.2.2014. Viitattu 3.12.2022. (ruotsiksi)
3. ↑  Anni-Helena Leppälä: WikiRock: Kurkistus yleissivistävään musiikkiin *kansanuutiset.fi*.  4.2.2018. Viitattu 4.6.2020.
4. ↑  "Ikävä kyllä nykyaikana manuaalisoittimilla soittaminen ei ole kovin muodikasta", sanoo punkin työmyyrä Tumppi Varonen *Savon Sanomat*.  30.9.2019. Viitattu 18.10.2020.
5. ↑  Timo Rautio: *Rokatessa roiskuu osa 3* (2004)
6. ↑  Camp, Walter De: Sisäpiiri: Walter De Campin tutkimuksia – Extreme-seksin maantiede.  *City-lehti*, 2006, nro 20 (13.–27.10.2006), s. 26.
7. ↑  Salminen, Kari: Ozzy Osbourne laulaa kontrastien gospelia.  *Kainuun sanomat*, 30.10.2013.
**Thisavrós** (kreik. Θησαυρός eli (Τεχνητή) Λίμνη Θησαυρού, *(Technití) Límni Thisavroú*, *Thisavróksen tekojärvi*) on tekojärvi Makedoniassa Pohjois-Kreikassa. Se on Kreikan seitsemänneksi suurin tekojärvi ja sen pinta-ala on noin 20 neliökilometriä. Järvi sijaitsee 320 metrin korkeudella merenpinnasta.

Dospat-joen suu Thisavróksen tekojärven pohjoisosassa.
Thisavrós sijaitsee Dráman alueyksikössä Itä-Makedonian ja Traakian alueella. Järvi on luotu patoamalla Néstos-joki. Hieman alajuoksulla sijaitsee toinen tekojärvi, Platanóvrysin tekojärvi. Järvien alueet ovat osa Rodópi-vuorten kansallispuistoa.

Lähteet
-------

1. ↑  Lake Thisavros *Lakes Network*.  Arkistoitu 23.9.2016. Viitattu 19.9.2016.
2. ↑  Οι Τεχνητές Λίμνες της ΔΕΗ ΑΕ ΔΕΗ. Viitattu 10.9.2018.
3. ↑  Εθνικό Πάρκο Οροσειράς Ροδόπης *Natura Graece*. Viitattu 10.9.2018.

Aiheesta muualla
----------------

* Kuvia tai muita tiedostoja aiheesta **Thisavrós** Wikimedia Commonsissa
**Helena Ehrenmalm** o.s. **Sasse** (4. syyskuuta 1730 Tukholma – 3. maaliskuuta 1784 Finström, Ahvenanmaa) oli ruotsalaissyntyinen Bastön kartanon omistaja Ahvenanmaalla.

Elämäkerta
----------

Helena Ehrenmalm syntyi Tukholmassa leipuri Martin Sassen ja Helena Reimersin perheeseen. Hän kouluttautui käsitöiden taitajaksi, josta hänet myöhemmin tunnettiin. Hän jäi leskeksi 28-vuotiaana vuonna 1758 oltuaan naimisissa komentajakapteeni Nils Åhmanin kanssa. 

Hän avioitui toisen kerran vuonna 1760 everstiluutnantti Josias Ehrenmalmin kanssa ja muutti Ahvenanmaan Finströmin Bastön kartanon emännäksi. Menestyksekkään kartanonhoidon johdosta hänelle ehdotettiin Kungliga Patriotiska Sällskapetin kunniapalkintoa, mutta ilmeisesti sitä ei hänelle kuitenkaan myönnetty. Ehrenmalm jakoi talousoppejaan myös alaisilleen, kun hän opetti heitä kutomaan ja kehräämään. Hänen lankonsa, hovioikeudenneuvos Samuel Magnus Ehrenmalm jakoi hänen kiinnostuksensa maatalouden ja muiden elinkeinojen kehittämisestä. Hänestä tuli 1808 Suomen Talousseuran puheenjohtaja. 

Hänellä oli neljä poikaa, joista kolme kuoli lapsena. Helena Ehrenmalm kuoli 1784, kirkonkirjojen mukaan vesipöhöön.

Lähteet
-------

* Helena Ehrenmalm *Kansallisbiografia-verkkojulkaisu (maksullinen)*. Helsinki:  Suomalaisen Kirjallisuuden Seura.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Yhtenäistetty nimeke** (engl. *Uniform title*) on kirjastoluetteloinnissa käytetty keinotekoinen nimenmuoto, jonka tarkoituksena on yksilöidä saman teoksen erilaiset ja erikieliset esiintymät yhden hakumuodon alle. Pyrkimyksenä on saada yhden teoksen kaikki tietokannassa esiintyvät muodot haettavaksi yhdellä nimellä. Yhtenäistetty nimeke liittyy kirjastojen auktoriteettivalvontaan: erikielisistä ja vaihtoehtoisista nimenmuodoista voidaan tehdä viittauksia valittuun yhtenäistettyyn nimenmuotoon. Erityisen hyödyllisiä yhtenäistetyt nimekkeet ovat musiikkiteosten yksilöimisessä, ja niitä onkin Suomessa hyödynnetty etenkin taidemusiikin luetteloinnissa.

Yhtenäistetyn nimekkeen muoto
-----------------------------

Yhtenäistettyjä nimekkeitä on kahdenlaisia: erisnimiä ja yleisnimiä. Erisnimet ovat teoksista käytettäviksi sovittuja, usein alkukielisiä nimenmuotoja (esim. Kalevala, Raamattu, Finlandia, Zauberflöte). Yleisnimet muodostetaan yleensä teoksen monikkomuotoisesta teostyyppiä kuvaavasta sanasta (esim. Sinfoniat, Sonaatit), johon teoksen yksilöimiseksi lisätään täsmentävää tietoa, esim. esityskokoonpano, opus- tai teosluettelonumero, sävellaji jne. Myös erisnimiin voidaan tarvittaessa lisätä täsmentäviä tietoja. Yhtenäistetyn nimekkeen ympärillä käytetään hakasulkuja kertomassa, ettei nimekettä ole otettu luetteloitavasta julkaisusta.

MARC 21 standardi käyttää kenttiä 130, 240, 243, 630, 730 ja 830 yhtenäistylle nimekkeelle.

Esimerkkejä yhtenäistetyistä nimekkeistä
----------------------------------------

* Apostolien teot

[Raamattu. UT. Apostolien teot]

* Sibeliuksen Finlandia

Sibelius, Jean, säv.   

[Finlandia, op26]

* Chopinin Vallankumousetydi

Chopin, Frédéric, säv.  

[Etydit, piano, op10. Nro 12, c-molli]

* Beethovenin Kevätsonaatin huilusovitus

Beethoven, Ludvig van, säv.  

[Sonaatit, viulu, piano, op24, F-duuri; sov. huilu, piano]

Aiheesta muualla
----------------

* Verkkari (Helsingin yliopiston kirjaston verkkolehti)
* ARSCA (Taideyliopistojen kirjastojen kokoelmatietokanta)[vanhentunut linkki]
* VIOLA (Suomen kansallisdiskografia)[vanhentunut linkki]
| "Cleanin’ Out My Closet"Eminem |
| --- |
| Singlen "Cleanin’ Out My Closet" kansikuva |
| Singlen tiedot |
|  Albumilta | *The Eminem Show* |
|  Äänitetty  | 2001 |
|  Julkaistu | 17. syyskuuta 2002 |
|  Tekijä(t) | Eminem, Jeff Bass |
|  Tuottaja(t) | Eminem, Jeff Bass |
|  Tyylilaji | hardcore hip hop, rap rock |
|  Kesto | 04.57 |
|  Levy-yhtiö | Shady, Aftermath, Interscope |
| Eminemin muut singlet |
| "Without Me"2002 | "Cleanin’ Out My Closet"2002 | "Lose Yourself"2002 |

**Cleaning Out My Closet** on Eminemin kappale. Se on hänen vuonna 2002 julkaistulta The Eminem Show -levyltään. Kappale ylsi sijalle 4 Yhdysvaltain Billboard Hot 100 -listalla. Kappaleessa Eminem kertoo vihan ja kivun täyttämästä elämästään, keskittyen vaikeaan lapsuuteensa, avio-ongelmiinsa ja ongelmiin äitinsä kanssa. Eminem käsittelee kappaleessa myös sitä, kuinka jotkut kritisoivat hänen lyriikoitaan.

Kappaletta aiottiin käyttää 8 Mile -elokuvan trailerissa, mutta Eminem piti sitä liian henkilökohtaisena. Tästä huolimatta kappaletta käytettiin elokuvan trailerissa Isossa-Britanniassa.

Aiheesta muualla
----------------

* Cleanin’ Out My Closet discogs.com -sivustolla

Lähteet
-------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cleanin' Out My Closet
**Cleanroom** on ohjelmistotuotannossa käytettävä formaali*selvennä* ja inkrementaalinen*selvennä* metodi. Cleanroom-metodin mukaisessa ohjelmistoprosessissa laadukkaita ohjelmistoja pyritään tuottamaan estämällä virheiden syntyminen sen sijaan, että jo syntyneitä virheitä poistettaisiin ohjelmistosta. Metodin nimi on peräisin elektroniikkateollisuudessa käytettävistä puhdastiloista, joilla samankaltaisesti pyritään estämään epäpuhtauksien joutumista tuotteisiin.

Metodin kehitti Harlan Mills 1980-luvulla ja sillä on väitetty saavutetun varsin hyviä tuloksia. Arvostelua metodologiaa ja varsinkin sen testauskäytäntöä kohtaan on esittänyt mm. Boris Beizer.

Keskeiset periaatteet
---------------------

Cleanroom-metodi perustuu seuraaviin periaatteisiin: 

### Ohjelmien käsittely matemaattisina funktioina

Ohjelmia käsitellään matemaattisina funktioina käyttäen apuna laatikkorakenteeseen perustuvaa määrittelyä ja suunnittelua sekä sekvenssipohjaista määrittelyä. Kehitettävän ohjelman ulkoinen käyttäytyminen määritellään täydellisesti yhdistämällä kaikki sen mahdollisesti saamat syötesarjat yhteen vasteeseen. Syötteet määritellään käyttäen apuna edellä mainittua sekvenssipohjaista määrittelyä. Ohjelman ulkoisen toiminnan, eli mustan laatikon, kuvaus kehitetään tilalaatikoksi, joka kuvaa ohjelman kaikkia mahdollisia tiloja. Tilalaatikko kehitetään edelleen läpinäkyväksi laatikoksi, eli mustan laatikon ja tilalaatikon kuvaaman toiminnallisuuden toteuttavaksi algoritmiksi.

Jos ohjelman ulkoinen käyttäytyminen on määritelty täydellisesti ja ohjelman toteutus vastaa tätä mustan laatikon kuvausta, ohjelman voidaan olettaa toimivan virheettömästi.

### Ohjelmien tilastollinen testaaminen

Tilastollinen testaaminen perustuu siihen, että koska kaikkia ohjelman mahdollisesti saamia syötesarjoja ei yleensä voida testata, on testattava kaikkien syötteiden joukosta satunnaisesti valittua alijoukkoa. Cleanroom-metodin mukaisessa testaamisessa käytetään ohjelman käyttömallin avulla satunnaisesti luotuja testitapauksia. Testauksen perusteella ohjelman voidaan todeta toimivan oikein tietyllä, testaamisen kattavuudesta riippuvalla todennäköisyydellä.

Lähteet
-------

1. ↑  Beizer, B.: Cleanroom process model: a critical examination..  *IEEE Software*, 1997, nro 2, s. 14–16.
2. ↑  Prowell, S.; Trammell, C.; Linger, R.; & Poore, J.: *Cleanroom software engineering: technology and process*. Addison Wesley Longman, 1999. ISBN 0-201-85480-5.
Alipio de Miranda Ribeiro
**Alípio de Miranda Ribeiro** (1874 Rio Preto, Minas Gerais – 8. tammikuuta 1939 Rio de Janeiro) oli brasilialainen eläintieteilijä.

Ribeiro toimi Rio de Janeiron kansallismuseossa (Museu Nacional) vuodesta 1894, ensin assistenttina ja myöhemmin eläintieteen professorina. Hän oli perustamassa Brasilian Tiedeseuraa (Sociedade Brasileira de Ciências). Hänet äänestettiin Brasilian Tiedeakatemian jäseneksi 1917.

Ribeiro retkeili ja keräsi näytteitä kaikkialta Brasialiasta. Hän oli tuottelias kirjoittaja ja hänen eläintieteellisiä kirjoituksiaan julkaistiin yli 150 kappaletta.

Ribeiro kuvaili ja nimesi suuren määrän uusia eläinlajeja, etenkin kaloja. Linnuista hän kuvaili muun muassa punaposkiaratin (*Pyrrhura pfrimeri*) ja ruso-ohjasnäpsijän (*Hemitriccus obsoletus*).

Lähteet
-------

* Lyhyt elämäkerta (Arkistoitu – Internet Archive) (portugaliksi)

### Viitteet

1. ↑  Lyhyt elämäkerta (englanniksi)
2. ↑  ITIS
3. ↑  Zoonomen


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat
* Portugali

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
Yamahan bassorumpu.
Bassorumpuja koulun soittokunnassa New Orleansissa Mardi Gras -paraatissa (1998).
**Bassorumpu** on rumpu, jota käytetään orkesterissa voimakkaana tehosteena, sillä bassorummulle on ominaista sen hyvin leveä, peittävä ja syvä ääni. Nykyinen bassorumpu on kaksikalvoinen, ja sitä soitetaan huopa- tai nahkapäällysteisellä nuijalla, joissakin tapauksissa myös puisella.

Orkesterisoittimena bassorumpua ei viritetä millekään tietylle sävelelle, toisin kuin sitä yleisemmin käytettyjä patarumpuja.

Rumpusetissä bassorumpu sijoitetaan alimmaiseksi lattian rajaan vaakatasoon ja sitä soitetaan jalalla pedaalia polkemalla. Bassorumpuja voi olla myös kaksi tai useampia. Kaksi bassorumpua otti käyttöön ensimmäisten joukossa jazz-rumpali Louie Bellson 1930–1940 -lukujen taitteessa. 

Esimerkiksi metallimusiikissa monesti bassorummun ääntä vaimennetaan esimerkiksi tyynyillä tai pyyhkeellä, jolloin saadaan lyhyempi ja "märempi" soundi. Bassorumpuun kuten muihinkin rumpuihin voidaan kiinnittää triggeri, joka muuntaa kalvon värähdyksen sähköiseen muotoon. Triggerit ovat kiinni soundimoduulissa, josta lähtevää soundia voidaan muokata.

Tuplabasari
-----------

Tuplabasari viittaa etenkin rock- ja metallimusiikissa yleiseen bassorummun toistuvaan iskuun nopeassa rytmissä. Nimensä tuplabasari juontaa siitä, että suuren nopeuden saavuttaakseen rumpalin on poljettava vuorojaloin joko kahta erillistä pedaalia (mikäli käytössä on kaksi bassorumpua) tai ns. tuplapedaalia (mikäli vain yksi). Kumpikaan em. tavoista ei varsinaisesti ole toista huonompi, vaan molemmilla tyyleillä on omat kannattajansa.

Tuplabasaria on mahdollista soittaa myös hitaasti sekä rytmiä vaihdellen, mutta yleisesti termillä tarkoitetaan nimenomaan tasaista nopeiden lyöntien sarjaa. Klassinen esimerkki tuplabasarin käytöstä löytyy esimerkiksi Metallican "One"-kappaleesta, jossa tuplabasarilla mukaillaan konetuliaseen ääntä. 

Tim Waterson oli vuonna 2001 nopein tuplabasarin soittaja maailmassa. Hän rummutti jaloillaan 1 407 iskua minuutissa.

Lähteet
-------

1. ↑  Kahila, Satu: Hannu Lintu: "Satu on yksi Sibeliuksen moderneimmista teoksista", Yle RSO 3.12.2016.
2. ↑  Drummerworld.com (Internet Archive)

Aiheesta muualla
----------------

* Kuvia tai muita tiedostoja aiheesta **bassorumpu** Wikimedia Commonsissa
**Bastarz** (kor. 바스타즈) on eteläkorealaisen Block B -yhtyeen aliryhmä, joka perustettiin vuonna 2015. Se koostuu kolmesta jäsenestä: Block B:n kahdesta päätanssijasta, B-Bombista ja U-Kwonista sekä räppäri P.O:sta. Sen debyyttialbumi *Conduct Zero* julkaistiin 13. huhtikuuta 2015, mitä seurasi yhtyeen toinen minialbumi, *Welcome 2 Bastarz*, 31. lokakuuta 2016.

Historia
--------

Levy-yhtiö Seven Seasonsin toimitusjohtaja valitsi Block B:stä jäsenet Bastarziin. 5. ja 6. huhtikuuta 2015 Block B julkaisi sooloteaserin ilmoittaakseen, että P.O, U-Kwon ja B-Bomb perustaisivat Bastarzin. Zico sävelsi Bastarzin ensimmäisen singlen, "Zero For Conduct", joka julkaistiin albumin yhteydessä 13. huhtikuuta 2015. Albumi koostui viidestä laulusta: "Zero For Conduct", "Charlie Chaplin", "Thief", "Nobody But You", "Sue Me".

Seuraavana vuonna 2016 Bastarz julkaisi lokakuun lopulla toisen albuminsa *Welcome 2 Bastarz*, jonka ensimmäinen single oli "Selfish & Beautiful Girl", joka oli P.O:n säveltämä. Toinen single oli "Make It Rain", jonka oli säveltänyt Dean*selvennä*. Bastarz julkaisi kappaleelle "That's Right" videon, jossa jäsenet kuvaavat toisiaan matkustellessaan

Diskografia
-----------

**Albumit**

| Albumit | Julkaistu | Singlet |
| --- | --- | --- |
| Conduct Zero | 13. huhtikuuta 2015 | Zero For Conduct, Charlie Chaplin, Thief, 
Nobody But You, Sue Me |
| Welcome 2 Bastarz | 31. lokakuuta 2016 | Selfish & Beautiful Girl, Make It Rain, 
Tigh's Right, The Hidden Girl |

**Single albumit**

| Otsikko | Julkaistu |
| --- | --- |
| Hinko Zero | 7. lokakuuta 2015 |
Guiomar Novaes
**Guiomar Novaes** (28. helmikuuta 1895 São João da Boa Vista – 7. maaliskuuta 1979 São Paulo) oli brasilialainen pianisti.

Novaes aloitti 7-vuotiaana opiskelun Luigi Chiaffarellin johdolla. Vuonna 1909 hän pääsi Brasilian hallituksen stipendillä opiskelemaan Isidor Philippin johdolla Pariisin konservatorioon, josta hän valmistui kaksi vuotta myöhemmin ensipalkinnon kera. Novaes kiersi Länsi-Euroopassa ensimmäisen maailmansodan puhkeamiseen saakka ja teki 11. marraskuuta 1915 Pohjois-Amerikan-debyyttinsä New Yorkissa.

Novaes meni vuonna 1922 naimisiin arkkitehti, säveltäjä Octávio Pinton kanssa. Pariskunnalle syntyi kaksi lasta, joita varten Pinto sävelsi teoksen *Scenas infantis*. Novaes levytti muiden muassa François Couperinin, Domenico Scarlattin, Johann Sebastian Bachin, Wolfgang Amadeus Mozartin, Isaac Albénizin, Camille Saint-Saënsin, Ludwig van Beethovenin, Robert Schumannin, Franz Lisztin, Frédéric Chopinin, Claude Debussyn ja Louis Moreau Gottschalkin teoksia. Hän jatkoi uraansa 1970-luvun alkuun ja piti viimeisen Yhdysvaltain-esiintymisensä Hunter Collegessa vuonna 1972.

Harold C. Schonberg rinnasti Novaesin esiintyjänä Josef Hofmanniin.

Lähteet
-------

1. 1 2 3  Guiomar Novaës AllMusic
2. ↑  Guiomar Novaes Naxos
3. ↑  Guiomar Novaes Steinway & Sons

Aiheesta muualla
----------------

* Kuvia tai muita tiedostoja aiheesta **Guiomar Novaes** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
Keuruun työväentalo vuonna 1956
Keuruun työväentalo 1960-1975
**Keuruun työväentalo** on lähellä Keuruun kirkonkylän keskustaa sijaitseva työväentalo, joka on rakennushistoriallisesti arvokas. Se edustaa työväentalorakentamiselle ominaista rakennustyyppiä. Talon omistaa Keuruun Sosialidemokraatit.

Historia
--------

Keuruun Työväenyhdistys on perustettu 1903 kunnantuvalla. Toiminta oli käynnistynyt jo aiemmin. Työväenyhdistys kokoontui aluksi jäsenten kotona. Vuonna 1905 on ostettu Abram Nybergin huutokaupasta Pohjola-niminen talo ja samassa yhteydessä vuokra-oikeus tonttiin. Jo samana vuonna aloitettiin talon laajennus yhdistyksen jäsenen ratamestari Kaarlo Suhosen piirustusten mukaan. Laajennus valmistui talkootyönä vuonna 1906. 
Vuonna 1916 talolle majoitettiin venäläisiä sotilaita. Sisällisodan aikana vuonna 1918 työväentalo takavarikoitiin suojeluskunnalle vangittujen työläisten sijoituspaikaksi.

Vuonna 1924 tehtiin yläkertaan vahtimestarin asunto, ja samalla katon muotoa muutettiin parvekkeen ja yläkerran ikkunan kohdalta aumamuotoiseksi. Myös katon kolmioikkunat poistettiin. Työväentalon tontti ostettiin omaksi vuonna 1964. Uusi siipirakennus rakennettiin 1970-luvulla vanhan osan viereen. Tämä on kuitenkin tyylillisesti aivan erilainen.

Rakennus
--------

Työväentalo on hirsirunkoinen. Aluksi talo oli vuoraamaton. Vuonna 1947 se laudoitettiin. Katteena oli aluksi päre, joka vaihdettiin vuonna 1947 tiileen ja vuonna 1977 peltikatoksi. Sisäseinät ovat kuitulevyä ja sisäkatto paneelia. Ikkunoita on muutettu vuonna 1978 ja kuisteja vuonna 1977. Alun perin talossa oli uunilämmitys. Vuonna 1977 taloon asennettiin lämminilmapuhallin. Samana vuonna taloon vedettiin vesijohto ja viemäri.

Talossa on juhlasali näyttämöineen, ravintola, keittiö, eteinen ja yhden huoneen ja keittiön asunto. Lisäksi vuonna 1962 on rakennettu talousrakennus. Talossa on nykyisin öljylämmitys. Vesi- ja viemärijärjestelmä uusittiin 1990-luvun alussa. Talon alakerrassa on aula, sali, keittiö, kokoustila ja wc:t. Yläkerrassa on kokoustila ja asuntona kaksio.

Toimintaa työväentalolla
------------------------

Talossa on järjestetty kokouksia, nuorisotoimintaa, tansseja, juhlia ja bingoa. Vuonna 2017 alakerta oli vuokrattuna kirpputoriyrittäjälle. Yläkerran kokoustila on yhdistyksen ja Keuruun sos.dem. valtuustoryhmän käytössä. Yläkerran asunto on vuokrattuna.

Lähteet
-------

1. 1 2 3 4  Andersson, Päivi: *Työväentalot Keski-Suomessa, inventointi*. Museoviraston raportti. Museovirasto, 1979. Teoksen verkkoversio.
2. ↑  Keuruun työväentalo monessa menossa. Keuruun demarit
3. 1 2 3  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.
4. 1 2  Leskelä, Anssi: *SDP:n työväentalot*. Työväen Sivistysliitto, 2018.
**Faruq Zinji Bey** (alun perin *Jesse Davis*; 4. helmikuuta 1942 Detroit, Michigan – 1. kesäkuuta 2012 Detroit, Michigan) oli yhdysvaltalainen jazzsaksofonisti, -huilisti ja -säveltäjä sekä runoilija.

Bey oli bussikuskina työskennelleen isänsä ja kotiäitinä toimineen äitinsä viidestä lapsesta vanhin. Molemmat vanhemmat toimivat laulajina kirkko- ja gospelkuoroissa. Bey varttui Conant Gardensin alueella. Hän opiskeli eksistentialismia Wayne County Community College Districtissa ja oli myös Moorish Science Temple of America -järjestön opissa. Alun perin Bey soitti kontrabassoa. Hän suoritti palveluksen Yhdysvaltain ilmavoimissa ja muutti alkuperäisen nimensä palvelusaikansa jälkeen ensin Malikiksi, sitten Faruq Zinji Beyksi. 1960–1970-lukujen vaihteessa Bey profiloitui kehittyvien progressiivisten jazztyylien edustajana. Hän osallistui konsertteihin, joita sponsoroivat Detroit Artists Workshop ja Creative Arts Collective. Hän soitti myös säännöllisesti veljiensä Sadiq Muhammadin ja Jalil Beyn (joista molemmat ottivat uuden sukunimen käyttöönsä) kanssa Concept East Theatressa. Bey pääsi esiintymään lisäksi sellaisten artistien ja yhtyeiden kuin rumpali Roy Brooksin ja The Sun Ra Arkestran kanssa.

Bey perusti vuonna 1972 progressiivisen jazzin Griot Galaxy -yhtyeen. Sen kokoonpano vaihteli vuosien varrella. Suosituimmillaan yhtye oli 1980-luvulla, jolloin se myös kiersi Euroopassa. Muihin jäseniin kuuluivat David McMurray, Tani Tabbal ja Jaribu Shahid. Yhtye hajosi vuonna 1991. Bey oli joutunut 1980-luvulla liikenneonnettomuuteen ja ollut koomassa. Terveysongelmat jatkoivat Beyn vaivaamista. Tämä esti lähes vuosikymmenen ajaksi hänen esiintymisensä, mutta hän palasi sittemmin Conspiracy Winds Ensemble -yhtyeen kanssa ja perusti myös muita uusia kokoonpanoja.

Bey säesti muiden muassa M.L. Lieblerin Magic Poetry Bandia, Hakim Jamin Street Bandia, Ajaramu Sheltonia ja bluesmuusikko Robert B. Jonesia. Hän oli myös Odu Afrobeat Orchestran jäsen. Beyn muita yhteistyökumppaneita olivat Anthony Braxton, Roscoe Mitchell, Archie Shepp ja Leroy Jenkins. 2000-luvulla hän työskenteli ja levytti Northwoods Improvisers -kokoonpanon kanssa. Bey julkaisi runoteokset *Year of the Iron Sheep* ja *Etudes in Wanton Nasses*. Lisäksi hänen kirjalliseen tuotantoonsa kuuluu teoreettinen opaskirja *Toward a "ratio"nal aesthetic*. Bey kuoli kotonaan 70-vuotiaana keuhkoahtaumatautiin ja muihin syihin.

Lähteet
-------

1. 1 2 3 4 5 6 7 8 9 10  Faruq Z. Bey AllMusic
2. 1 2 3 4  Detroit Saxophonist Faruq Z. Bey Is Dead JazzTimes


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Jaroslav Volodymyrovytš Rakytskyi** (ukr. Ярослав Володимирович Ракицький; 3. elokuuta 1989 Peršotravensk, Neuvostoliitto) on ukrainalainen jalkapalloilija. Hän edustaa venäläistä Zenit Pietaria, jonne hän siirtyi tammikuussa 2019 edustettuaan yli kymmenen vuotta kotimaassaan Šah’tar Donetskia.

Rakytskyi on pelannut Ukrainan maajoukkueessa 54 ottelua ja tehnyt niissä neljä maalia. Ensiesiintymisensä maajoukkueessa hän teki 10. lokakuuta 2009 ja ensimmäisen maalinsa 14. lokakuuta 2009.

Lähteet
-------

1. ↑  Jaroslav Rakytskyi Transfermarkt-sivustolla (englanniksi)

Aiheesta muualla
----------------

* Kuvia tai muita tiedostoja aiheesta **Jaroslav Rakytskyi** Wikimedia Commonsissa

* Jaroslav Rakytskyin esittely FK Šah’tar Donetskin sivustolla (englanniksi)

Ukrainan joukkue – Jalkapallon EM-kilpailut 2016
1 Boiko |
2 Butko |
3 H’atšeridi |
4 Tymoštšuk |
5 Kutšer |
6 Stepanenko |
7 Jarmolenko |
8 Zozulja |
9 Kovalenko |
10 Konopljanka |
11 Seleznov |
12 Pjatov |
13 Ševtšuk |
14 Rotan |
15 Budkivskyi |
16 Sydortšuk |
17 Fedetskyi |
18 Rybalka |
19 Harmaš |
20 Rakytskyi |
21 Zintšenko |
22 Karavajev |
23 Ševtšenko |
Valmentaja Fomenko
*Tämä artikkeli kertoo Britannian kuninkaallisen laivaston Acheron-luokan hävittäjästä. Muita saman nimisiä aluksia on täsmennyssivulla.*

**HMS Attack** (viirinumerot H14 (6.12.1914–1.9.1915) ja H86) oli Britannian kuninkaallisen laivaston Acheron-luokan hävittäjä.

Valmistus
---------

*Pääartikkeli: Acheron-luokka (hävittäjä)*
Alus tilattiin vuosien 1910–1911 laivasto-ohjelmassa Yarrow and Companyltä Scotstounista, missä köli laskettiin 10. syyskuuta 1910 telakkanumerolla 1297. Alus laskettiin vesille 12. joulukuuta 1911 ja valmistui toukokuussa 1912.

Palvelus
--------

Palvelukseen otettaessa alus liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan alkaessa. Alus osallistui 28. elokuuta 1914 laivueensa mukana Helgolandin taisteluun *HMS Fearlessin* alaisuudessa ja *HMS Auroran* johdolla 24. tammikuuta 1915 Doggermatalikon taisteluun, jossa se oli vara-amiraali David Beattyn lippulaivana hetken taisteluristeilijä *HMS Lionin* vaurioiduttua ja ennen vara-amiraalin siirtymistä *HMS Princess Royalille*. Alus osallistui laivueensa mukana Skagerrakin taisteluun 31. toukokuuta 1916.

Alus osallistui 10. maaliskuuta 1915 *HMS Acheronin* ja *HMS Arielin* kanssa Saksan keisarikunnan laivaston sukellusveneen *SM U-12* upottamiseen. Alus siirrettiin 1917 3. taistelulaivalaivueen mukana Välimerelle.

Saksan keisarikunnan laivaston sukellusvene *SM UC-34* torpedoi 30. joulukuuta 1917 Aleksandrian edustalla joukkojenkuljetusalus *SS Aragonin*, jolloin *Attack* ja aseistettu troolari *HMS Points Castle* pelastivat uppoavalta alukselta eloonjääneitä. *Attackiin* osui joko toinen torpedo tai sitten se ajoi miinaan, joka upotti aluksen vieden mukanaan 10 miestä.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Cocker, Maurice: *Destroyers of the Royal Navy, 1893-1981*. Englanti: Ian Allan, 1982. ISBN 0-7110-1075-7. (englanniksi)
* Friedman, Norman: *British Destroyers - From Earliest Days to the Second World War*. Yorkshire, Englanti: Seaforth Publishing, 2009. ISBN 978-1-84832-049-9. (englanniksi)

### Viitteet

1. ↑  Friedman, Norman s. 306

*Acheron*-luokan hävittäjät

|  |
| --- |
| *HMS Defender* - *HMS Druid* - *HMS Ferret* - *HMS Forester* - *HMS Goshawk* - *HMS Hind* - *HMS Hornet* - *HMS Hydra* - *HMS Jackal* - *HMS Lapwing* - *HMS Lizard* - *HMS Phoenix* - *HMS Sandfly* - *HMS Tigress* - *HMS Acheron* - *HMS Archer* - *HMS Ariel* - *HMS Attack* - *HMS Badger* - *HMS Beaver* - *HMS Firedrake* - *HMS Lurcher* - *HMS Oak* |
| Edeltäjät: Acorn-luokka – Seuraaja: Acasta-luokka |
**Farthen Dûrin taistelu** käytiin Christopher Paolinin menestysromaanissa Eragon Farthen Dûr -nimisen vuoren kraatterissa, missä sijaitsi kääpiöiden suurkaupunki Tronjheim, jonka Galbatorixia palvelevat urgalit yrittivät vallata.

Taistelu ja sen taustat
-----------------------

Galbatorix sai tietää Vardenien pitävän tukikohtaansa Tronjheimissa, kääpiöiden mahtavassa kaupungissa Beor-vuorilla sijaitsevan Farthen Dûr-vuoren kraatterissa, ja lähetti kokoamansa urgali-armeijan tuhoamaan heidät ja heitä suojelevat kääpiöt. Kääpiöt ja vardenit saivat kuitenkin vihiä näistä ja he valmistautuivat puolustukseen. Kääpiöiden tunneleita pitkin etenevät urgalit johdatettiin tunneleita pitkin pois Tronjheimista ja nämä tulivat suoraan vardeneiden ja kääpiöiden asemiin päästen kuitenkin mahtavalla ylivoimalla voitolle,vaikka kärsivätkin valtavat tappiot. Urgaleita johtanut varjo Durza murtautui tunneleiden kautta Tronjheimiin kohdaten siellä Eragonin, johon Vardenit pettäneet Kaksoset olivat hänet huijanneet, pitkässä kaksintaistelussa. Kaksintaistelun ratkaisi haltiaprinsessa Arya tuhoamalla Isidar Mithrimin, kääpiöiden tähtisafiirin, jolloin Erago pääsi pistämään Zar'rocin Durzan sydämeen tuhoten hänet ja vapauttaen urgalit Durzan magiasta. Durzan kuoltua taistelu kääntyi vardenien ja kääpiöiden voitoksi, kun urgalien heimot kääntyivät toisiaan vastaan, ja Eragonia juhlittiin sankarina.
*Tämä artikkeli kertoo Britannian kuninkaallisen laivaston Duke-luokan linjalaivasta. Muita merkityksiä on täsmennyssivulla.*

**HMS Atlas** oli Britannian kuninkaallisen laivaston vuonna 1782 vesillelaskettu Duke-luokan 98-tykkinen toisen luokan linjalaiva.

Valmistus
---------

*Pääartikkeli: Duke-luokka (linjalaiva)*
Sir John Williamsin suunnittelema alus tilattiin 5. elokuuta 1777 Chathamin telakalta, jossa rakennustöistä vastaavana mestarina oli Israel Pownoll huhtikuuhun 1779 ja sen jälkeen Nicholas Phillips. Köli laskettiin 1. lokakuuta. Alus laskettiin vesille 13. helmikuuta 1782 ja valmistui 30. maaliskuuta 1782. Valmistuskustannukset olivat 50 350 puntaa 7 shillinkiä ja 4 pennyä, joihin sisältyi varustaminen.

Palvelus
--------

Vuonna 1802 alus muutettiin 74-tykkiseksi kolmannen luokan linjalaivaksi. Se osallistui 6. helmikuuta 1806 San Domingon taisteluun, jolloin miehistöstä sai surmansa kahdeksan ja haavoittui 11. Vuonna 1808 alus oli kontra-amiraali Purvisin lippulaivana Cadizin edustalla joutuen useaan otteeseen rannikkopattereiden tuleen. Alus menetti näissä 50 miestä kaatuneina ja haavoittuneina. Alus myös tuhosi Fort Catalinan.

Alus poistettiin palveluksesta ja siirrettiin reserviin joulukuussa 1810 Plymouthissa. Alus muutettiin joulukuusta 1813 tammikuuhun 1814 Portsmouthissa väliaikaiseksi vankilalaivaksi. Lokakuussa aloitettiin Portsmouthissa aluksen muuttaminen ruutivarastoksi, mikä saatiin päätökseen tammikuussa 1815. Alus romutettiin toukokuussa 1821 Portsmouthissa.

Lähteet
-------

* Winfield, Rif: *British Warships in the Age of Sail 1714–1792 – Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)
* Winfield, Rif: *British Warships in the Age of Sail 1793–1817 – Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)

### Viitteet

1. ↑  Winfield, Rif s. 24

*Duke*-luokan linjalaivat

|  |
| --- |
| *HMS Duke* – *HMS Glory* – *HMS St. George* – *HMS Atlas* |
| Edeltäjä: Barfleur-luokka – Seuraaja: Boyne-luokka |